**1. A NYELV MINT JELRENDSZER**

 **1.A nyelv a legegyetemesebb jelrendszer**.

 Minden nyelv univerzális, struktúrája azonos:

 nyelv = jelkészlet + szabályok /nyelvtan, grammatika/ + hagyomány

A jel olyan (látható, hallható, tapintható ) érzékelhető fizikai jelenség, amelynek a jelet használó csoport által elfogadott jelentése van. (ez több, mint, ami közvetlenül észlelhető)

 összetevői: - alak, jelölő (érzékszervekkel felfogható)

 - jelentés /amire utal, amit szimbolizál az alak, a jelölő/

 pl. közlekedési táblák, állami jelképek

**2.A nyelvi jel**

hangalak és jelentés együttese, és a valóság egyes elemeit (jeltárgy) tükrözi.

A hangalak az a hangsor /betűsor, amit hallunk és látunk. A jelentés az fogalom, amire a hangalak hallásakor vagy látásakor gondolunk, a jelentés a nyelvi jel tartalma, használati értéke (többnyire meghatározza, hogy a szó milyen körülmények között használható fel).

**Példa a nyelvi jel értelmezésére**

***„házam”***

jelölő: a h-á-z-a-m hangok sora

jelölt: Egy emberi lakóhely (a fogalmi jelentés)

Jelentés, a jeltárgy: a szövegösszefüggésben felidézett konkrét ház, a mely a beszélő tulajdona

A szó végén találkozunk egy toldalékmorfémával, amely járulékos jelentést hordoz, E/1 személyű tulajdonosra utal.

**3.A nyelvi jel jellemzői:**

Jel = jelölő (hangalak) + jelölt (tartalom)

értelem, jelentés kölcsönösen felidézik egymást, bár kapcsolatuk konvención (hagyomány, megszokás) alapul

- érzékszervekkel felfogható

- önmagánál többet jelent, szimbolikusan utal valamire

- a nyelvhasználat, a beszéd során jön létre

- a nyelv a valóságot az elvonatkoztató gondolkodás segítségével tükrözi – a tulajdonnevek kivételével minden nyelvi elem a dolgok egy ***osztályát*** jelöli

- társadalmilag hagyományozott, független az egyéntől, a kollektív tudatban létezik

- az emberi nyelvek alapvetően hasonló felépítésűek – pl. vannak szófajok

- jelrendszerbe illeszkedik = jelek + használati szabályok

A nyelvi jelek és a hozzájuk kapcsolódó szabályok bonyolult összefüggések, elvont gondolatok, érzések megfogalmazását is lehetővé teszik.

- arra használjuk, hogy embertársainkkal kapcsolatot teremtsünk

 **A nyelvi jel**

- jelölőből és hozzárendelt jelentésből áll

  a.) megegyezésen alapul (kivéve a hangutánzó szavakat)

b.) egy közösség minden tagja elfogadja

c.) mindig egy rendszer része (pl. személyragok rendszere)

d.) önmagán túlmutató jelentéssel rendelkezik

e.) elvonatkoztató jellegű

f.) Olyan módon tagja a zárt nyelvi jelrendszernek, hogy vizsgálata és értékelése csak a többi jellel való kölcsönös összefüggésben lehetséges (pl.: a nyelvi jel a sakkfigurához hasonló, értékét nem lehet önmagában megállapítani; ez az érték mindig viszonylagos, a figurának a sakktáblán elfoglalt helyzete és a többi figurától való függése határozza meg.)

**4.A nyelvi jelrendszer elemei**

**a.) fonéma vagy beszédhang**

- önálló jelentése nincs, csak jelentés-megkülönböztető szerepe (pl.: bab - báb)

***b.) morféma vagy szóelem***

- a nyelvi rendszer legkisebb eleme; érzékelhető hangtestből áll és önálló jelentése van (minden szó és toldalék)

A morfémák tő - és toldalékmorfémák lehetnek. A tőmorfémának fogalmi, a toldalékmorfémának viszonyjelentése van. Jelnek tekintjük a szavakat (lexémákat) is.

Tágabb értelemben nyelvi jel a szószerkezet (szintagma) és a mondat is.

***c.) szintagma vagy szószerkezet***

- morfémából szerkesztett nyelvi jelek (pl.: levelet ír; könyvet kap)

***d) mondat***

- a szöveg legkisebb egysége, szintagmákból felépített nyelvi egész

***e.) szöveg***

- egy gondolatsor kifejtése

Read more: <http://www.tetelbank.hupont.hu/4/nyelvtan1#ixzz3uljdyZyB>